CELEX: 22008D0101
Language: ro
Date: 2008-09-26 00:00:00
Title: Decizia nr. 101/2008 a Comitetului mixt al SEE din 26 septembrie 2008 de modificare a anexei IV (Energia) la Acordul SEE

20.11.2008   
            
            
               RO
            
            
               Jurnalul Oficial al Uniunii Europene
            
            
               L 309/24
            
         
      DECIZIA NR. 101/2008 A COMITETULUI MIXT AL SEE
   din 26 septembrie 2008
   de modificare a anexei IV (Energia) la Acordul SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa IV la acord a fost modificată prin Decizia nr. 28/2008 a Comitetului mixt al SEE din 14 martie 2008 (1).
            
         
               (2)
            
            
               Regulamentul (CE) nr. 1775/2005 al Parlamentului European și al Consiliului din 28 septembrie 2005 privind condițiile de acces la rețelele pentru transportul gazelor naturale (2) trebuie încorporat în acord,
            
         DECIDE:
   Articolul 1
   După punctul 26 (Directiva 2005/32/CE a Parlamentului European și a Consiliului) din anexa IV la acord, se inserează următorul punct:
   
               „27.
            
            
               
                  32005 R 1775: Regulamentul (CE) nr. 1775/2005 al Parlamentului European și al Consiliului din 28 septembrie 2005 privind condițiile de acces la rețelele pentru transportul gazelor naturale (JO L 289, 3.11.2005, p. 1).
               În sensul prezentului acord, dispozițiile regulamentului sunt adaptate după cum urmează:
               
                           (a)
                        
                        
                           Articolul 16 din regulament prevede că dispozițiile acestuia nu se aplică în cazul sistemelor pentru transportul gazelor naturale situate în statele membre, pe durata derogărilor acordate în temeiul articolului 28 din Directiva 2003/55/CE. Norvegiei i s-a acordat statutul de piață în ascensiune în conformitate cu articolul 28 alineatul (2) din Directiva 2003/55/CE. Prin urmare, prezentul regulament nu se aplică Norvegiei înainte de expirarea perioadei de derogare.
                        
                     
                           (b)
                        
                        
                           Statele AELS în cauză sunt invitate să trimită observatori la întrunirea comitetului instituit prin articolul 14. Reprezentanții statelor AELS participă pe deplin la lucrările comitetului, dar nu au drept de vot.”
                        
                     
         Articolul 2
   Textele Regulamentului (CE) nr. 1775/2005 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 27 septembrie 2008, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (3).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 26 septembrie 2008.
      
         
            Pentru Comitetul mixt al SEE
         
         
            Președintele
         
         A.S.S. Prințul Nikolaus de LIECHTENSTEIN
         
      
   
   
      (1)  JO L 182, 10.7.2008, p. 19.
   
      (2)  JO L 289, 3.11.2005, p. 1.
   
      (3)  Au fost semnalate obligații constituționale.
   
      Declarația comună a părților contractante privind Decizia nr. 101/2008 privind punerea în aplicare în cadrul Acordului SEE a Regulamentului (CE) nr. 1775/2005 al Parlamentului European și al Consiliului din 28 septembrie 2005 privind condițiile de acces la rețelele pentru transportul gazelor naturale
      În conformitate cu structura Acordului SEE, formată din doi piloni [articolul 93 alineatul (2)], adoptarea de noi acte legislative comunitare trebuie făcută printr-o decizie a Comitetului mixt. Orientările în temeiul prezentului regulament privind condițiile de acces la rețelele pentru transportul gazelor naturale sunt obligatorii pentru toate statele membre. Prin urmare, noile orientări sau modificări ale orientărilor existente trebuie considerate ca reprezentând noi acte legislative comunitare care trebuie adoptate de către Comitetul mixt al SEE în temeiul articolului 98 din Acordul SEE.